- यथार्थ की पथरीली जमीं से कल्पना के आसमां तक - Amar Ujala Hindi News Live
Home › Uttar Pradesh › Bareilly › यथार्थ की पथरीली जमीं से कल्पना के आसमां तक
{"_id":"120-105654","slug":"Bareilly-105654-120","type":"story","status":"publish","title_hn":"\u092f\u0925\u093e\u0930\u094d\u0925 \u0915\u0940 \u092a\u0925\u0930\u0940\u0932\u0940 \u091c\u092e\u0940\u0902 \u0938\u0947 \u0915\u0932\u094d\u092a\u0928\u093e \u0915\u0947 \u0906\u0938\u092e\u093e\u0902 \u0924\u0915","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
यथार्थ की पथरीली जमीं से कल्पना के आसमां तक
बरेली। सरकारी कामकाज की अपनी मसरूफियात कम नहीं होतीं लेकिन जब भी जरा फुर्सत मिलती है तो यथार्थ के कठोर धरातल को छोड़ उनका मन अदब के आसमां में उड़ानें भरने लगता है। जहन में सृजन के रंग कुलबुलाने लगते हैं और देखते ही देखते एक खूबसूरत कल्पना चित्र आकार ले लेता है। एक-दो नहीं बल्कि 19 प्रशासनिक अधिकारी कुछ इसी तरह साहित्य सृजन में सक्रिय हैं। बृहस्पतिवार को यहां आईएमए हाल में अक्षरा फाउंडेशन परिवार की ओर से आयोजित आल इंडिया मुशायरे में इन अधिकारियों के पहले गजल संग्रह ‘इज्तिराब’ का विमोचन होगा। इसे पीएफ कमिश्नर और कवि आलोक यादव ने संपादित किया है। इसमें कोई रचनाकार आईएएस है तो कोई किसी विभाग का कमिश्नर या और बड़ा ओहदेदार।
संभल में डीएम पवन कुमार भी इसमें शामिल हैं। उनकी एक पंक्ति है- ‘जिसे कहते हैं जन्नत इस जमीं की, उसी वादी में बर्फ अब जल रही है।’ आकाशवाणी दिल्ली के उप महानिदेशक लक्ष्मी शंकर वाजपेयी ने लिखा है- ‘खुदकुशी भूल के वो काश शहादत सोचे, मरना चाहे है तो मरने का सलीका सीखे।’ संडीला के सीओ चरन सिंह बशर की रचना है- ‘झूठी तसल्लियों से जिए कब तक बशर, ये जहर अब दवा के बहाने न दे मुझे।’ बृहस्पतिवार को मुशायरे में मुख्य अतिथि मशहूर शायर प्रो. वसीम बरेलवी होंगे और अध्यक्षता डा. कुंवर बेचैन करेंगे।
‘इज्तिराब’ के संपादक आलोक यादव के अनुसार वर्ष 2013 के मई में उन्हें दो ऐसे प्रशासनिक अधिकारी मिले जो चुपचाप साहित्य रचना में रमे थे। स्वाभाविक उत्सुकता से खोज शुरू की तो यह कड़ी बनती चली गई। ऐेसी प्रतिभाओं को एक मंच पर लाने के लिए इनकी रचनाओं को किताब का रूप देना ही श्रेष्ठ विकल्प लगा। ये सभी यहां मुशायरे में शरीक भी होंगे। इनमें आईएएस सूर्य पाल गंगवार सूरज, चंद्रभाल सुकुमार, सरदार आसिफ आदि भी शामिल हैं।
patch fantasy asman tak
बरेली कॉलेज- नकल रोकने के लिए हुए सख्त फैसले, आउटसाइडर को रोकें.. तब नकलविहीन परीक्षा की सोचें
पाकिस्तानी मौलाना का वीडियो वायरल करने पर कार्रवाई हो
स्मार्ट सिटी में सीवर लाइन बिछेगी लेकिन हजियापुर में पुलिया दुरुस्त नहीं होगी
सभासदों ने की नगर आयुक्त के खिलाफ जांच की मांग
एक क्विंटल पॉलिथीन जब्त, 53 हजार वसूला जुर्माना
कुल शरीफ में मांगी मुल्क में अमन की दुआ
शासन ने पूछा बगैर वजह के क्यों बढ़ाई टेंडर की तारीख